ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องหลักเกณฑ์และวิธีการยื่นงบการเงิน พ.ศ. ๒๕๕๘ เพื่อให้หลักเกณฑ์และวิธีการในการยื่นงบการเงินมีความทันสมัยเหมาะสมกับสภาวการณ์โดยคำนึงถึงความสะดวก รวดเร็ว และลดภาระของประชาชนเป็นสำคัญรวมทั้งเพื่อให้ภาครัฐมีข้อมูลที่จำเป็นต่อการวิเคราะห์สภาพเศรษฐกิจของประเทศอย่างครบถ้วนอาศัยอำนาจตามความในมาตรา๑๑ วรรคหนึ่งและวรรคสอง แห่งพระราชบัญญัติการบัญชี พ.ศ. ๒๕๔๓อธิบดีกรมพัฒนาธุรกิจการค้า จึงออกประกาศไว้ ดังต่อไปนี้๑.ประกาศนี้เรียกว่า ประกาศกรมพัฒนาธุรกิจการค้า เรื่อง หลักเกณฑ์และวิธีการยื่นงบการเงิน พ.ศ.๒๕๕๘๒.ประกาศนี้ให้ใช้บังคับตั้งแต่บัดนี้เป็นต้นไป๓.ให้ยกเลิก ประกาศกรมพัฒนาธุรกิจการค้า ดังนี้(๑)ประกาศกรมพัฒนาธุรกิจการค้า เรื่องกำหนดวิธีการยื่นแบบนำส่งงบการเงินที่เกี่ยวข้องกับการลงทุนระหว่างประเทศ(แบบส.บช.๓/๑) พ.ศ. ๒๕๕๐ ลงวันที่ ๒ กุมภาพันธ์ พ.ศ. ๒๕๕๐(๒)ประกาศกรมพัฒนาธุรกิจการค้า เรื่องหลักเกณฑ์และวิธีการในการยื่นงบการเงินผ่านทางอิเล็กทรอนิกส์ พ.ศ. ๒๕๕๗ ลงวันที่๓๐ เมษายน พ.ศ. ๒๕๕๗(๓)ประกาศกรมพัฒนาธุรกิจการค้า เรื่อง หลักเกณฑ์และวิธีการในการยื่นงบการเงินผ่านทางอิเล็กทรอนิกส์พ.ศ. ๒๕๕๗ (ฉบับที่ ๒) พ.ศ. ๒๕๕๘ ลงวันที่ ๑๐ เมษายน พ.ศ. ๒๕๕๘(๔)ประกาศกรมพัฒนาธุรกิจการค้า เรื่อง หลักเกณฑ์และวิธีการในการยื่นงบการเงิน พ.ศ.๒๕๕๘ ลงวันที่ ๑๐ เมษายน พ.ศ. ๒๕๕๘๔.ให้ผู้มีหน้าที่จัดทำบัญชีซึ่งเป็นห้างหุ้นส่วนจดทะเบียน นิติบุคคลที่ตั้งขึ้นตามกฎหมายต่างประเทศที่ปะกอบธุรกิจในประเทศไทยกิจการร่วมค้าตามประมวลกฎหมายรัษฎากร บริษัทจำกัด และบริษัทมหาชนจำกัดยื่นงบการเงินและรายการสอบบัญชีทางอิเล็กทรอนิกส์ตามแบบนำส่งงบการเงิน (แบบส.บช.๓)ที่แนบท้ายประกาศนี้๕.ผู้มีหน้าที่จัดทำบัญชีดังต่อไปนี้ให้ยื่นแบบนำส่งงบการเงินที่เกี่ยวข้องกับการลงทุนระหว่างประเทศ (แบบส.บช.๓/๑)ตามที่ธนาคารแห่งประเทศไทยกำหนด เพิ่มอีก ๑ ชุด(๑)บริษัทจำกัด และบริษัทมหาชนจำกัดที่จัดตั้งขึ้นตามกฎหมายไทยที่มีบุคคลธรรมดาซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคลซึ่งไม่ได้จดทะเบียนในประเทศไทยถือหุ้นตั้งแต่ร้อยละหนึ่งของมูลค่าหุ้นที่มีสิทธิออกเสียง(๒)ห้างหุ้นส่วนจดทะเบียนที่จัดตั้งขึ้นตามกฎหมายไทยและกิจการร่วมค้าตามประมวลกฎหมายรัษฎากรที่มีผู้ร่วมลงทุนเป็นบุคคลธรรมดาซึ่งไม่มีสัญชาติไทยและไม่มีภูมิลำเนาอยู่ในราชอาณาจักรหรือนิติบุคคลซึ่งไม่ได้จดทะเบียนในประเทศไทย(๓)นิติบุคคลที่ตั้งขึ้นตามกฎหมายต่างประเทศที่ประกอบธุรกิจในประเทศไทย(๔)ห้างหุ้นส่วนจดทะเบียน บริษัทจำกัด บริษัทมหาชนจำกัดที่จัดตั้งขึ้นตามกฎหมายไทยและกิจการร่วมค้าตามประมวลกฎหมายรัษฎากรที่มีการลงทุนในกิจการที่ต่างประเทศซึ่งได้แก่ การจัดตั้งกิจการสำนักงานสาขาหรือตัวแทนในต่างประเทศหรือการเข้าร่วมลงทุนกับบุคคลหรือนิติบุคคลในต่างประเทศโดยมีสัดส่วนการลงทุนหรือการถือหุ้นตั้งแต่ร้อยละหนึ่งของทุนทั้งหมดของกิจการหรือของมูลค่าหุ้นที่มีสิทธิออกเสียงแล้วแต่กรณี๖.ผู้มีหน้าที่ตัดทำบัญชีสามารถยื่นเฉพาะแบบนำส่งงบการเงินที่เกี่ยวข้องกับการลงทุนระหว่างประเทศ(แบบส.บช.๓/๑) ทางอิเล็กทรอนิกส์ หรือโดยวิธีใดวิธีหนึ่ง ดังต่อไปนี้(๑)ยื่นต่อส่วนสถิติต่างประเทศ ฝ่ายสถิติและข้อสนเทศ ธนาคารแห่งประเทศไทย(๒)ส่งทางไปรษณีย์ไปที่ธนาคารแห่งประเทศไทย เลขที่ ๒๗๓ ถนนสามเสน แขวงบางขุนพรหมเขตพระนคร กรุงเทพมหานคร ๑๐๒๐๐(๓)ส่งทางโทรสารไปที่หมายเลข ๐-๒๒๘๓-๕๓๐๘(๔)ส่งทาง-ไปรษณีย์อิเล็กทรอนิกส์ (E-mail) ไปที่ form๔๕@ (๕)ส่งผ่านระบบเครือข่ายอินเทอร์เน็ตที่ www.bot.or.th๗.สมาคมการค้าและหอการค้า สามารถยื่นสำเนารายงานประจำปี งบดุลและสำเนารายงานการประชุมใหญ่ ด้วยตนเองหรือนำส่งทางไปรษณีย์ภายในระยะเวลาที่กฎหมายกำหนด๘.ในการยื่นงบการเงินผ่านทางอิเล็กทรอนิกส์ (DBD e-Filing)ให้ผู้มีหน้าที่จัดทำบัญชีใช้ Username และ Password ที่ได้รับจากกรมพัฒนาธุรกิจการค้า แทนการลงลายมือชื่อในงบการเงินสำเนารายงานประจำปี งบดุลและบัญชีกำไรขาดทุน สำเนารายงานการประชุมผู้ถือหุ้น แบบส.บช.๓ และแบบ ส.บช.๓/๑๙.การขอรับ Username และ Password ให้ยื่นต่อกองข้อมูลธุรกิจสำนักงานพัฒนาธุรกิจการค้า เขต ๑ ๖ สำนักงานพาณิชย์จังหวัดตามแบบแนบท้ายประกาศนี้ พร้อมแนบหลักฐานดังต่อไปนี้ จำนวนอย่างละ ๑ ชุด(๑)หนังสือแสดงความตกลงในการยื่นงบการเงินผ่านทางอิเล็กทรอนิกส์หรือมติกรรมการอย่างใดอย่างหนึ่ง(๒)สำเนาบัตรประชาขนของกรรมการผู้มีอำนาจ พร้อมรับรองสำเนาถูกต้อง(๓)กรณีมอบอำนาจให้แสดงต้นฉบับบัตรประชาชนและแนบสำเนาบัตรประชาชนของผู้รับมอบอำนาจพร้อมรับรองสำเนาถูกต้อง(๔)หนังสือมอบอำนาจ (ถ้ามี)๑๐.ให้ผู้มีหน้าที่จัดทำบัญชี ยื่นงบการเงิน รายงานการสอบบัญชี รายงานประจำปีสำเนารายงานการประชุมผู้ถือหุ้น ทางอิเล็กทรอนิกส์ภายในระยะเวลาที่กฎหมายกำหนดกรณีผู้มีหน้าที่จัดทำบัญชีที่ยังไม่พร้อมยื่นงบการเงินผ่านทางอิเล็กทรอนิกส์ให้ยื่นด้วยตนเองหรือนำส่งทางไปรษณีย์ภายในระยะเวลาที่กฎหมายกำหนดและต้องยื่นงบการเงินผ่านทางอิเล็กทรอนิกส์อีกครั้งหนึ่งภายในสามสิบวันนับแต่วันครบกำหนดระยะเวลาตามกฎหมายจึงจะถือว่าเป็นการยื่นงบการเงินภายในระยะเวลาที่กฎหมายกำหนดประกาศ ณ วันที่ ๔กันยายน พ.ศ. ๒๕๕๘นางสาวผ่องพรรณ เจียรวิริยะพันธ์อธิบดีกรมพัฒนาธุรกิจการค้าจุฑามาศ/จัดทำ๒๒ มิถุนายน ๒๕๕๙